recursal/SuperWikiNEXT-32B huggingface dataset:
Η **Παιώνια η ροδία** (*Paeonia rhodia*, *Paeonia clusii*) ή **Παιώνια η λευκή** (*Paeonia alva*) είναι ενδημικό φυτό της Ρόδου, της Καρπάθου και της Κρήτης.

Ετυμολογία
----------

Η παιώνια παίρνει το όνομά της από τον *πολυφάρμακο* Παιώνα μαθητή του Ασκληπιού, θεού της θεραπείας. Όταν ο Ασκληπιός ζήλεψε τον μαθητή του, ο Δίας έσωσε τον Παίωνα από τον θυμό του, μεταμορφώνοντάς τον στο γνωστό άνθος.

Περιγραφή
---------

Το φυτό απαντά σε ορισμένα σημεία της Ρόδου, ήτοι: στις πλαγιές του υψώματος «Προφήτης Ηλίας» (υψόμ. περίπου 1000 μ.), στην περιοχή "Γαιμαχί", Αγία Μαρίνα του οικισμού του Αρχαγγέλου, στο Μοναστήρι του Ταξιάρχη Μιχαήλ του Θαρρενού στο Θάρρι, στην ΄Ιγκο, στα Λάερμα κ.λπ. Προτιμά μέρη υγρά και κείμενα σε μέτριο υψόμετρο.

Ο κορμός και οι βλαστοί του φυτού αυτού είναι σαρκώδεις και έχουν χρώμα ερυθρωπό, τα φύλλα είναι βαθυπράσινα, τα μπουμπούκια σφαιροειδή και μοιάζουν με μικρές μπαλίτσες, γι΄ αυτό και στη νότια Ρόδο οι Παιώνιες ονομάζονται "φουσκίτσες" και τα άνθη είναι χρώματος λευκού και πολύ εντυπωσιακά. Στο κέντρο του άνθους φύονται περισσότεροι κίτρινοι στήμονες. Τα σπέρματα είναι σφαιρικά, στο μέγεθος των κόκκων του πιπεριού. 

Το φθινόπωρο και ύστερα από τις πρώτες βροχές αρχίζει το φυτό να αναζωογονείται. Αυξάνεται βαθμιαία και φθάνει περίπου στο ύψος των 0.60-0,80 μ. Η ανθοφορία αρχίζει από τα τέλη Μαρτίου και διαρκεί μέχρι τέλη Απριλίου. κατά τους θερινούς μήνες οι βλαστοί αποξηραίνονται και το φυτό ησυχάζει μέχρι την αρχή του φθινόπωρου, οπότε και πάλι αναζωογονείται και αρχίζει να αναγεννάται. Η Παιώνια ανήκει στα φαρμακευτικά φυτά και χρησιμοποιείται ευρύτατα, ιδιαίτερα από την λαϊκή ιατρική.

Παραπομπές
----------

1. ↑  Stearn, W.T. 1941. Gard.Chron. Ser 3, 110: 159, fig. 77
2. 1 2  «Παιωνία η Ροδία». Η Ροδιακή. 21 Ιανουαρίου 2011. Ανακτήθηκε στις 18 Απριλίου 2018.
3. ↑  Peonies: The Imperial Flower by Jane Fearnley-Whittingstall (ISBN 0-297-82424-4)
4. ↑  Flowers in Greek Mythology, VALENTINE floral creations. Accessed 23 June 2008.

Βιβλιογραφία
------------

* Gordon Cheers, ΒΟΤΑΝΙΚΑ, Das Abc der Pflanzen. 10.000 Arten in Text und Bild, Koenemann, Koeln 1998, S. 631-633.
* Εκπαιδευτική Ελληνική Εγκυκλοπαίδεια, Φυτολογία, Εκδοτική Αθηνών, Αθήνα 1990.
* Helmut Baumann, Die griechische Pflanzenwelt, Hirmer Verlag, Muenchen 1999, S. 100, Bild. 168-170.

Εξωτερικοί σύνδεσμοι
--------------------

* Θεοδωρίδης, Νίκος (2006). «Παιωνία της Ρόδου». Αρχειοθετήθηκε από το πρωτότυπο στις 8 Σεπτεμβρίου 2011. Ανακτήθηκε στις 18 Απριλίου 2018. .
* Φωτογραφίες

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Παιώνια η ροδία** |
Ο **Πακούριος** (γεωργιανά: ბაკური) ήταν Χοσροΐδης πρίγκιπας του Βασιλείου της Ιβηρίας (Καρτλί, ανατολική Γεωργία), καθώς και στρατιωτικός διοικητής στην υπηρεσία των Ρωμαίων στην Ιταλία. Το όνομά του αποτελεί πιθανώς λατινοποιημένη απόδοση του γεωργιανού ονόματος Μπακούρι.

Ο Πακούριος ήταν υιός του Περάνιου, επίσης στρατηγού κατά την διάρκεια της περιόδου βασιλείας του Αυτοκράτορα Ιουστινιανού Α΄. Κατά την διάρκεια του Γοτθικού Πολέμου (535-554, εστάλη, μαζί με τον Σέργιο, προκειμένου να ενισχύσει τον Βελισάριο στην Καλαβρία το 547. Το 552, ηγήθηκε των ρωμαϊκών στρατευμάτων στο Όδροντο και διαπραγματεύτηκε την συνθηκολόγηση του Τάραντα και της Αχεροντίας και των Γότθων διοικητών τους, Ράγναρις και Μόρας. Όταν ο Ράγναρις επιχείρησε να απωθήσει τους Ρωμαίους και συνέλαβε πενήντα εκ των στρατιωτών τους ως ομήρους, ο Πακούριος βάδισε εναντίον του και πέτυχε καθοριστική νίκη.

Δείτε επίσης
------------

* Φαζάς

Παραπομπές
----------

1. ↑  Martindale, John Robert (1992), *The Prosopography of the Later Roman Empire*, p. 959. Cambridge University Press, ISBN 0-521-07233-6.
Λογότυπο
Το *Intershop* στο σιδηροδρομικό σταθμό Φριντριχστράσε, ο οποίος προσεγγιζόταν από το Δυτικό Βερολίνο. Φωτογραφήθηκε κοντά στο 1990. Μόνο αυτό το κατάστημα είχε παράθυρα. Εδώ διακρίνονται και ανατολικογερμανικά βιβλία, τα οποία δεν πωλούνταν σε κανονικά καταστήματα της αλυσίδας. 
Τα **Intershop** ήταν κρατική αλυσίδα καταστημάτων λιανικής πώλησης στην Λαϊκή Δημοκρατία της Γερμανίας, στην οποία μπορούσαν να χρησιμοποιηθούν μόνο σκληρά νομίσματα (και αργότερα *Forumscheck*) για την αγορά προϊόντων υψηλής ποιότητας. Το ανατολικογερμανικό μάρκο δεν ήταν αποδεκτό ως μέσο πληρωμής. Τα Intershop αρχικά ήταν προσανατολισμένα προς τους επισκέπτες από δυτικές χώρες, ενώ αργότερα έγινε τα καταστήματα στα οποία οι Ανατολικογερμανοί μπορούσαν να αγοράσουν δυσεύρετα προϊόντα. Μια ακούσια συνέπεια ήταν ότι οι απλοί Ανατολικογερμανοί μπορούσαν να πάρουν μια γεύση για τα αγαθά που διατίθενται στην Δύση, τα οποία θα μπορούσαν να συγκρίνουν με το περιορισμένο αριθμό προϊόντων που ήταν διαθέσιμα στη δική τους χώρα.

Παραπομπές
----------

1. ↑  Miller, Stephen (12 October 1977). «Untitled». *Associated Press* (Berlin).
Ο **Aqua** (**EOS AM-2**) είναι ένας πολυεθνικός δορυφόρος επιστημονικής έρευνας της NASA σε τροχία γύρω από τη Γη, ο οποίος μελετά την ατμοσφαιρική κατακρήμνιση και
τους κύκλους του νερού. Το όνομα *Aqua* είναι λατινικό και σημαίνει «νερό».

Αποτελεί το δεύτερο μεγάλο υποσύστημα του Συστήματος Παρατήρησης της Γης (Earth Observing System (EOS)) το οποίο περιλαμβάνει τον δορυφόρο Terra (εκτοξεύθηκε το 1999) και τον δορυφόρο Aura (εκτοξεύτηκε το 2004).

Ο Aqua εκτοξεύτηκε από την αεροπορική βάση Vandenberg της Καλιφόρνιας στις 4 Μαϊου 2002 προσαρτημένος σε έναν πύραυλο Delta II της Boeing.

Κινείται σε τροχιά συγχρονισμένη με τον ήλιο (ηλιοσύγχρονη τροχιά). Πετάει ηγούμενος του σχηματισμού δορυφόρων που καλείται *Το τρένο* και περιλαμβάνει τους δορυφόρους Aura, CALIPSO, CloudSat και τον γαλλικό PARASOL.

Δείτε επίσης
------------

* Terra (δορυφόρος)

Εξωτερικοί σύνδεσμοι
--------------------

* για περισσότερες πληροφορείς**:** Ιστοτόπος του Aqua στην της Nasa
To "**Christmas Songs**" είναι το τρίτο EP της αμερικάνικης πανκ μπάντας Bad Religion. Κυκλοφόρησε στις 29 Οκτωβρίου 2013 από την Epitaph Records. Είναι το πρώτο χριστουγεννιάτικο άλμπουμ της μπάντας. Περιέχει διασκευές 8 παραδοσιακών χριστουγεννιάτικων τραγουδιών και ένα μιξ του Andy Wallace στο κλασικό "American Jesus" από το "Recipe for Hate".

Ιστορικό
--------

Αν και οι Bad Religion είχαν παίξει πολλά χριστουγεννιάτικα τραγούδια στο παρελθόν , κυρίως κατά τη διάρκεια των συναυλιών "KROQ Almost Acoustic Christmas", η μπάντα είχε αρνηθεί προσφορές να κυκλοφορήσει ένα χριστουγεννιάτικο άλμπουμ. Μετά από τρεις μέρες σκέψης, η επίσημη ανακοίνωση για την κυκλοφορία του "Christmas Songs" έγινε από την Epitaph στις 10 Σεπτεμβρίου 2013. Το 20% των εσόδων θα διατεθούν στην SNAP (Survivors Network of those Abused by Priests/Δίκτυο Επιζώντων Παρενόχλησης από Ιερείς).

Εξώφυλλο
--------

Η φωτογραφία του εξωφύλλου προέρχεται από μια φωτογραφία με τίτλο "New Shoes" από τον Gerald Waller (Αυστρία 1946). Εμφανίζεται ένα ορφανό αγόρι που του έχουν δοθεί καινούρια παπούτσια από τον Αμερικάνικο Ερυθρό Σταυρό.

Κομμάτια
--------

1. "**Hark! The Herald Angels Sing**" 1:59

2. "**Ο Come, All Ye Faithful**" 2:04

3. "**Ο come, Ο come, Emmanuel**" 2:07

4. "**White Christmas**" 1:49

5. "**Little Drummer Boy**" 2:04

6. "**God Rest Ye Merry Gentlemen**" 1:39

7. "**What Child Is This?**" 1:53

8. "**Angels We Have Heard on High**" 2:07

9. "**American Jesus (Andy Wallace Mix)**" 3:19

Κριτικές
--------

| Κριτική | Βαθμός |
| --- | --- |
| *Allmusic* | 3/5 stars |

Παραπομπές
----------

1. ↑  «Bad Religion: Christmas Songs: Music». Amazon.com. Ανακτήθηκε στις 11 Σεπτεμβρίου 2013.
2. 1 2  «'BAD RELIGION To Release 'Christmas Songs' On October 29». *Epitaph Records*. 10 Σεπτεμβρίου 2013. Ανακτήθηκε στις 10 Σεπτεμβρίου 2013.
3. ↑  «UPDATE: Bad Religion to release Christmas songs!». *The Bad Religion Page*. 7 Σεπτεμβρίου 2013. Ανακτήθηκε στις 10 Σεπτεμβρίου 2013.
4. ↑  «Stream Bad Religion's Christmas Album Now». 30 Σεπτεμβρίου 2013. Αρχειοθετήθηκε από το πρωτότυπο στις 1 Νοεμβρίου 2013. Ανακτήθηκε στις 1 Νοεμβρίου 2013.
5. ↑
6. ↑  «Bad Religion Christmas Songs». 1 Νοεμβρίου 2013.
Τυπικό δείγμα cinemagraph: Το χόρτο στο προσκήνιο κινείται ελαφρά.
Tα **Cinemagraphs** (*Σίνεμαγκραφς*, ελεύθερα *κινηγραφίες*) είναι φωτογραφίες στις οποίες εμφανίζεται μια μικρή και επαναλαμβανόμενη κίνηση. Tα cinemagraphs που δημοσιεύονται με μορφή κινούμενου GIF, μπορεί να δώσουν την ψευδαίσθηση ότι ο θεατής παρακολουθεί ένα ατέρμονο βίντεο.

Δημιουργούνται από σειρά φωτογραφιών ή βίντεο μικρής διάρκειας, που, με τη χρήση λογισμικού επεξεργασίας εικόνας, συνδυάζονται σε έναν αδιάλειπτο κύκλο διαδοχικών καρέ όπου η κίνηση μέρους της εικόνας γίνεται αντιληπτή ως επαναλαμβανόμενη ή συνεχής, σε αντίθεση με την ακινησία του υπολοίπου της εικόνας.

Ο όρος επινοήθηκε στις αρχές του 2011 από τους αμερικανούς φωτογράφους Kevin Burg και Jamie Beck, που χρησιμοποίησαν την τεχνική αυτή για να 'ζωντανέψουν' φωτογραφίες ειδήσεων και μόδας. Αποτελεί πορτμαντώ των όρων *cinema* (κινηματογράφος) και *photograph* (φωτογραφία).

Αναφορές
--------

1. ↑  Flock, Elisabeth (12 July 2011). «Cinemagraphs: What it looks like when a photo moves». *Washington Post BlogPost*.. Ανακτήθηκε στις 29 July 2011.
2. ↑  Alexander, Iain (8 July 2011). «NYC Photographer Jamie Beck Discusses The Cinemagraph». *Film Industry Network*.
3. ↑  Cohen, Joshua (10 July 2011). «Cinemagraphs are Animated Gifs for Adults». *Tubefilter News*. Αρχειοθετήθηκε από το πρωτότυπο στις 2011-12-30.. Ανακτήθηκε στις 29 July 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Cinemagraph** |

* Cinemagraphs.com, δείχνει το έργο των Burg και Beck
Το **Into the Mirror Live** είναι ζωντανά ηχογραφημένο ΕΡ του αμερικάνικου heavy metal συγκροτήματος Sanctuary, το οποίο κυκλοφόρησε το 1991 μέσω της δισκογραφικής εταιρείας "Epic Records".

Η στούντιο εκτέλεση του κομματιού "*Future Tense*", η οποία συμπεριλήφθηκε στο άλμπουμ "*Into the Mirror Black*", ανοίγει τη συγκεκριμένη κυκλοφορία, ενώ τα επόμενα πέντε τραγούδια είναι ζωντανά ηχογραφημένες εκτελέσεις από τη συναυλία του συγκροτήματος στο "The Country Club" της Ρεσέντα στην Καλιφόρνια, στις 12 Μαΐου 1990.

Η παραγωγή του ΕΡ έγινε από τον Ρίτσαρντ Κίμπολ με μηχανικό ήχου τον Μπιφ Ντόους.

Η δημιουργία του "*Into the Mirror Live*" έγινε για λόγους εμπορικής προώθησης και η κυκλοφορία του για το κοινό δεν έγινε ποτέ επίσημα, αν και κυκλοφόρησε μαζί με το "*Metal From Hell*" των Satan's Host, από την εταιρεία "Reborn Classic".

Τραγούδια
---------

1. **Future Tense** *(Rutledge, Blosl, Dane, Sheppard)* - 5:07  

2. **Long Since Dark (Live)** *(Rutledge, Dane)* - 5:20  

3. **Battle Angels (Live)** *(Blosl, Dane)* - 5:00  

4. **One More Murder (Live)** *(Rutledge, Dane)* - 3:47  

5. **White Rabbit (Live)** *(Slick)* - 5:30  

6. **Taste Revenge (Live)** *(Rutledge, Dane)* - 5:00

Τα μέλη του συγκροτήματος
-------------------------

Το "*Into the Mirror Live*" ηχογραφήθηκε από τους εξής μουσικούς:

* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ντέιβ Μπάντμπιλ - τύμπανα

Παραπομπές
----------

1. ↑  Sanctuary / Satan's Host – Into The Mirror Live / Black Reflections - Metal From Hell

Πηγές
-----

* Sanctuary – Into the Mirror Live/Black Reflections (1990) | The Metal Files
* Sanctuary - Into the Mirror Live - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Sanctuary |
| --- |
|  |
| 
* **Γουόρελ Ντέιν**
* **Τζιμ Σέπαρντ**
* **Μπραντ Χαλ**
* **Ντέιβ Μπάντμπιλ**
* **Λένι Ράτλετζ**

* Τζεφ Λούμις
* Σιν Μπλοσλ
 |
|  |
| Ηχογραφήσεις σε στούντιο | 
* *Refuge Denied* (1987)
* *Into the Mirror Black* (1990)
* *The Year the Sun Died* (2014)
* *Inception* (2017)
 |
|  |
| Ζωντανές ηχογραφήσεις | 
*Into the Mirror Live* (1991) |

 |
Ο **Πράσινος μελισσοφάγος** ή **Πρασινομέροπας** (*Merops persicus*) είναι κορακιόμορφο πτηνό της οικογένειας των Μεροπιδών. Περιλαμβάνει 2 υποείδη, τα *M. p. persicus* και *M. p. chrysocercus*.

Έχει το ίδιο μέγεθος με τον μελισσοφάγο, όμως τα ενήλικα έχουν μακρύτερη και στενότερη έκταση ουράς (4-8 εκ.). Είναι σχεδόν εντελώς πράσινος, με κοκκινωπές κάτω φτερούγες, μαύρη ομφαλμική γραμμή, κόκκινο λαιμό και γαλαζωπά φρύδια και μάγουλα. Τα νεαρά είναι πιο μουντά, με καστανοκόκκινο λαιμό και μάγουλα. 

Αναπαράγεται σε άγονες περιοχές (ημιερήμους, στέπες, αμμόλοφους, αμμώδεις πλαγιές με μικρούς κόλπους, φαράγγια, λατομεία, λάκκους και αναχώματα), αλλά συχνά και κοντά σε νερό, καμιά φορά σε ξέφωτα. Εκτός αναπαραγωγικής περιόδου, απαντά σε μια ευρεία ποικιλία εύπορων βιοτόπων, όπως σαβάνες, μεγάλες κοιλάδες ποταμών, δάση, όχθες λιμνών, βάλτους, φράγματα, υδάτινα έργα και καλλιέργειες.

Τρέφεται εξ ολοκλήρου με φτερωτά έντομα, όπως Υμενόπτερα, Zυγόπτερα και λιβελούλες, που είναι σημαντικά καθ όλη τη διάρκεια του έτους.

Φωλιάζει είτε μοναχικά είτε σε αποικίες έως και 10 ατόμων, μερικές φορές μαζί με μελισσοφάγους. Η φωλιά είναι μια βαθιά τρύπα σε ανάχωμα με βάθος 1-3 μ. Γεννάνε συνήθως 6-7 αυγά, από το Μάρτιο έως τον Ιούνιο, τα οποία επωάζουν 23-26 μέρες.

Είναι *αυστηρά* μεταναστευτικό πτηνό. Το υποείδος *chrysocercus* αναπαράγεται στη βόρεια Αφρική και διαχειμάζει στην υποσαχάρια Δυτική Αφρική. Το ομώνυμο υποείδος *persicus* αναπαράγεται τη Μέση Ανατολή, από την Τουρκία ως το Καζακστάν και την Ινδία, και διαχειμάζει στην τροπική Ανατολική και Νότια Αφρική.

Έχει χαρακτηριστεί ως είδος Μειωμένου Ενδιαφέροντος (LC) στον κατάλογο της IUCN, καθώς έχει μεγάλη εξάπλωση με σταθερό πληθυσμό, ενώ είναι λίγες οι απειλές από ανθρωπογενή παράγοντα.

Στην Ελλάδα, ο πράσινος μελισσοφάγος είναι σποραδικός επισκέπτης την άνοιξη στην Κρήτη, τη Νότια Ελλάδα και του Ανατολικού Αιγαίου.

Παραπομπές
----------

1. ↑  «Blue-cheeked Bee-eater (Merops persicus)». *www.hbw.com* (στα Αγγλικά). Ανακτήθηκε στις 4 Μαΐου 2020.
2. 1 2  Killian Mullarney, Lars Svensson, Dan Zetterström, Peter J. Grant, *Τα Πουλιά της Ελλάδας Της Κύπρου και της Ευρώπης*, ΕΟΕ, 2015 (2η έκδοση)
3. 1 2  Fry, H. and Kirwan, G.M. 2012. Blue-cheeked Bee-eater (*Merops persicus*). In: del Hoyo, J. Elliott, A. Sargatal, J. Christie, D.A. and de Juana, E. (eds), *Handbook of the Birds of the World Alive*, Lynx Edicions, Barcelona.
4. ↑  International), BirdLife International (BirdLife (1 Οκτωβρίου 2016). «IUCN Red List of Threatened Species: Blue-cheeked Bee-eater». *IUCN Red List of Threatened Species*. Ανακτήθηκε στις 4 Μαΐου 2020.
To **Come as You Are** είναι ένα τραγούδι του αμερικανικού grunge συγκροτήματος Nirvana, γραμμένο από τον Κερτ Κομπέιν, το οποίο συμπεριλήφθηκε στον δίσκο τους *Nevermind*, το 1991. Ήταν το δεύτερο single που κυκλοφόρησε από τον εν λόγω δίσκο, το οποίο σημείωσε μεγάλη εισπρακτική επιτυχία, φτάνοντας το νούμερο 32 στα αμερικανικά *Billboard Hot 100*, στο νούμερο 3 των Mainstream Rock και Alternative Rock, καθώς και στο νούμερο 9 των βρετανικών charts. Στην Ιταλία και στο Ηνωμένο Βασίλειο έγινε και χρυσό.

Για την προώθηση του κομματιού γυρίστηκε και video clip, το οποίο έχει ως θέμα το εξώφυλλο του δίσκου, Nevermind. Η σκηνοθεσία έγινε από τον Κέβιν Κέρσλεϊκ. Πρόκειται για ένα από τα γνωστότερα τραγούδια των Nirvana, και το 2004, το περιοδικό *Rolling Stone*, το τοποθέτησε στη λίστα του με τα "500 Σπουδαιότερα Τραγούδια όλων των εποχών", στην *445η* θέση, στην ίδια λίστα που κυκλοφόρησε το 2010, το κομμάτι είχε υποχωρήσει στην 452 θέση. Το 2005, στο Αμπερντήν, τοποθετήθηκε πινακίδα στον δρόμο, αφιερωμένη στο Κομπέιν και στο παραπάνω τραγούδι, η οποία αναγράφει: "Welcome to Aberdeen: Come As You Are".

Παραπομπές
----------

1. ↑  «Certified Awards Search». British Phonographic Industry. Αρχειοθετήθηκε από το πρωτότυπο στις 17 Ιανουαρίου 2010. Ανακτήθηκε στις 5 Δεκεμβρίου 2017.  Note: User needs to enter "Nirvana" in the "Search" field, "Artist" in the "Search by" field and click the "Search" button.
2. ↑  «Archived copy». Αρχειοθετήθηκε από το πρωτότυπο στις 10 Απριλίου 2009. Ανακτήθηκε στις 28 Δεκεμβρίου 2010. CS1 maint: BOT: original-url status unknown (link)
3. ↑  Kaufman, Gil. (11 Απριλίου 2005). «"Kurt Cobain's Hometown Adds 'Come As You Are' To Welcome Sign"». MTV. Ανακτήθηκε στις 1 Οκτωβρίου 2008.

Εξωτερικοί σύνδεσμοι
--------------------

* Come as You Are στο YouTube

|  |  |
| --- | --- |
| 

|  |
| --- |
| * Πύλη:Μουσική
 |

 |
Η ποδοσφαιρική ομάδα της Τσέλσι το 1905, μαζί με το τεχνικό προσωπικό. 
Μία **ποδοσφαιρική ομάδα** είναι μία ομάδα παικτών που έχουν επιλεγεί για να παίξουν μαζί στα διάφορα ομαδικά αθλήματα γνωστά ως ποδόσφαιρο. Τέτοιες ομάδες μπορούν να επιλεγούν για να παίξουν σε έναν αγώνα εναντίον μιας αντίπαλης ομάδας, να εκπροσωπήσουν ένα **ποδοσφαιρικό σύλλογο**, ομάδα, κράτος ή έθνος, μία all-star ομάδα ή ακόμη ως μία υποθετική ομάδα (όπως Dream Team ή Oμάδα του Aιώνα) και ποτέ να μην παίξουν πραγματικό αγώνα.

Περίληψη
--------

Υπάρχουν διάφορες παραλλαγές του ποδοσφαίρου, κυρίως ποδόσφαιρο, βορειοαμερικανικό ποδόσφαιρο, αυστραλιανό ποδόσφαιρο, γαελικό ποδόσφαιρο, ράγκμπι λιγκ και ράγκμπι γιούνιον. Ο αριθμός των παικτών που επιλέγονται για κάθε ομάδα σε αυτές τις παραλλαγές και οι σχετικοί κανονισμοί τους μπορεί να διαφέρουν σημαντικά. Μερικές φορές, η λέξη «ομάδα» περιορίζεται σε όσους αγωνίζονται στο γήπεδο σε έναν αγώνα και δεν περιλαμβάνει πάντα άλλους παίκτες που μπορούν να λάβουν μέρος ως αντικαταστάτες ή παίκτες έκτακτης ανάγκης. Η «ομάδα ποδοσφαίρου» μπορεί να χρησιμοποιηθεί για να συμπεριλάβει αυτούς τους αναπληρωματικούς παίκτες. 

Ο όρος ποδοσφαιρικός σύλλογος είναι ο συνηθέστερα χρησιμοποιούμενος για ένα αθλητικό σωματείο που είναι ανώνυμη εταιρεία με πρόεδρο, επιτροπή και σύνολο κανόνων που είναι υπεύθυνοι για τη διασφάλιση της συνεχούς παρουσίας μίας ή περισσοτέρων ομάδων που επιλέγονται για ανταγωνιστικούς αγώνες (και οι οποίοι μπορούν να συμμετάσχουν σε διάφορες διαφορετικές κατηγορίες ή πρωταθλήματα). Οι παλαιότεροι ποδοσφαιρικοί σύλλογοι χρονολογούνται από τις αρχές του 19ου αιώνα. Οι λέξεις ομάδα και σύλλογος χρησιμοποιούνται μερικές φορές εναλλακτικά από υποστηρικτές, αν και συνήθως αναφέρονται στην ομάδα εντός του συλλόγου που παίζει στην υψηλότερη κατηγορία.

Μεταβολή του αριθμού παικτών μεταξύ των παραλλαγών ποδοσφαίρου
--------------------------------------------------------------

Ο αριθμός των παικτών που συμμετέχουν ταυτόχρονα στο άθλημα, σχηματίζοντας έτσι την ομάδα είναι: 

* Ποδόσφαιρο: 11
	+ Ποδόσφαιρο κλειστού χώρου: 6
	+ Ποδόσφαιρο σάλας, ποδόσφαιρο άμμου, ποδόσφαιρο 5x5: 5
* Αμερικανικό ποδόσφαιρο: 11
	+ Ποδόσφαιρο αρένα: 8
* Καναδικό ποδόσφαιρο: 12
* Ράγκμπι λιγκ: 13
* Ράγκμπι γιούνιον: 15
	+ Ράγκμπι σέβενς: 7
* Γαελικό ποδόσφαιρο: 15
* Αυστραλιανό ποδόσφαιρο: 18

Κατάλογοι ποδοσφαιρικών ομάδων
------------------------------

* Κατάλογος ποδοσφαιρικών συλλόγων αντρών
* Κατάλογος εθνικών ποδοσφαιρικών ομάδων ανδρών
* Κατάλογος ποδοσφαιρικών συλλόγων γυναικών
* Κατάλογος εθνικών ποδοσφαιρικών ομάδων γυναικών

Παραπομπές
----------

1. ↑  Association, The Football. «Law 3 - The Players». *www.thefa.com* (στα Αγγλικά). Ανακτήθηκε στις 31 Μαΐου 2017.
To **Carry On Wayward Son** είναι ένα τραγούδι του αμερικανικού Progressive Rock συγκροτήματος Kansas, το οποίο συμπεριλήφθηκε στον δίσκο *Leftoverture*, το 1976. Κυκλοφόρησε και single την ίδια χρόνια, το οποίο έφτασε στα αμερικανικά *Billboard Hot 100* στην 11η θέση. Μία μειωμένη χρονικά εκτέλεση κυκλοφόρησε και στην Αγγλία, μπαίνοντας κι εκεί στα chart, φτάνοντας την 51η θέση, μπαίνοντας έτσι για πρώτη φορά στα βρετανικά chart. Το single, επίσης, έγινε χρυσό στις ΗΠΑ. Ωστόσο, πρόκειται για ένα από τα γνωστότερα κομμάτια του σχήματος, μάλιστα ο τηλεοπτικός σταθμός *VH1*, το κατέταξε 91ο, στη λίστα του με τα *100 Σπουδαιότερα Hard Rock Τραγούδια όλων των εποχών*. Το κομμάτι χρησιμοποιείται και στη γνωστή αμερικανική σειρά *Supernatural* τόσο εντός τη σεζόν, αλλά περισσότερο πλέον ως το θέμα που ακούγεται στο φινάλε επεισόδιο κάθε σεζόν.

Παραπομπές
----------

1. ↑  «Leftoverture». AllMusic. Ανακτήθηκε στις 1 Απριλίου 2016.
2. ↑  «Chart Stats». Ανακτήθηκε στις 24 Ιανουαρίου 2011.
3. ↑  «spreadit.org». Αρχειοθετήθηκε από το πρωτότυπο στις 12 Φεβρουαρίου 2009. Ανακτήθηκε στις 4 Φεβρουαρίου 2009.
4. ↑  «Carry On Wayward Son». Supernatural.wikia.com. Ανακτήθηκε στις 1 Απριλίου 2016.
**Πιστοποιητικό εμβολιασμού COVID-19** είναι ένα πιστοποιητικό που έχει προταθεί για άμεση εφαρμογή στις χώρες της Ευρωπαϊκής Ένωσης. 

Συγκεκριμένα, εντός του 2021, όσοι πολίτες εμβολιάζονται ενάντια στον κορωνοϊό θα έχουν το δικαίωμα να αποκτούν σε έντυπη μορφή ένα σχετικό – ενιαίο ευρωπαϊκό πιστοποιητικό, το οποίο θα διασφαλίζει την ταχύτερη δυνατή αποκατάσταση της ελεύθερης κυκλοφορίας των Ευρωπαίων πολιτών. Η πρόταση για τη θεσμική κατοχύρωσή του έγινε από τον Έλληνα Πρωθυπουργό Κυριάκο Μητσοτάκη. Όπως τόνισε ο Κ. Μητσοτάκης κατά την εισαγωγή του: *«αυτό (το πιστοποιητικό εμβολιασμού) θα προσφέρει επίσης ένα κίνητρο για να διασφαλιστεί ότι οι πολίτες ενθαρρύνονται να προχωρήσουν σε εμβολιασμό» και αναφέρει ότι «αυτό μπορεί να ακούγεται απλό, αλλά η μακρά εμπειρία που έχουμε για την ανάπτυξη ενός κοινού Εντύπου Εισερχομένων Επιβατών (PLF) κατέστησε σαφές ότι είναι επείγουσα η ανάγκη για υψηλού επιπέδου κινητοποίηση σε επίπεδο ΕΕ προκειμένου να προχωρήσουν τα πράγματα».*

Στις 15 Ιανουαρίου 2021, η πρόεδρος της Κομισιόν Ούρσουλα φον ντερ Λάιεν, με δημόσια δήλωσή της, συμφώνησε με την ιδέα του ευρωπαϊκού πιστοποιητικού εμβολιασμού κατά της Covid-19.

Yπέρ της πρότασης αυτής για τον καθορισμό κοινού πιστοποιητικού εμβολιασμού, το οποίο θα ενέχει θέση και «διαβατηρίου» για τις μετακινήσεις και τη διευκόλυνση των ταξιδιών στην Ευρώπη, τάχθηκε με δημόσια ανακοίνωσή της, η Διεθνής Ένωση Αερομεταφορών (ΙΑΤΑ) στις 19 Ιαν. 2021.

Η Ευρωπαϊκή Επιτροπή επιδιώκει τον καθορισμό ενός πρωτοκόλλου για την έκδοση πιστοποιητικών εμβολιασμού κατά της COVID-19. *«Η διαδικασία εμβολιασμού ανοίγει τη συζήτηση για την πιστοποίηση. Θα συζητήσουμε την καταλληλότητα μιας κοινής προσέγγισης για την πιστοποίηση, καθώς και εάν χρειάζεται, υπό ποιες συνθήκες θα μπορούσαν να χρησιμοποιηθούν πιστοποιητικά»* αναφέρει, στις 19 Ιανουαρίου 2021, ο Πρόεδρος του Ευρωπαϊκού Συμβουλίου, Σαρλ Μισέλ, σε επιστολή πρόσκλησης που απέστειλε προς τους ηγέτες των κρατών της Ευρωπαϊκής Ένωσης.

Ωστόσο, υπάρχουν και απόψεις που είναι κατά της εν λόγω εφαρμογής του πιστοποιητικού αυτού. Υπέρ ενός "διαβατηρίου εμβολιασμού" τάχθηκε στις 25-02-2021 ο καγκελάριος της Αυστρίας, Σεμπάστιαν Κουρτς. Η Γερμανία τάσσεται υπέρ μιας τέτοιας θέσπισης, δηλ. ενός Ευρωπαϊκού πιστοποιητικού εμβολιασμού.

Τελικά, η Κομισιόν, στις 17 Μαρτίου 2021, τάχθηκε *υπέρ* της δημιουργίας ενός ***ψηφιακού πράσινου πιστοποιητικού*** για τη διευκόλυνση της ασφαλούς ελεύθερης κυκλοφορίας εντός της Ε.Ε. κατά τη διάρκεια της πανδημίας COVID-19.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Μαρτίου 2021. Ανακτήθηκε στις 17 Μαρτίου 2021.
Σφολιάτα, μία πολυστρωματική ζύμη, πριν το ψήσιμο
Η **πολυστρωματική ζύμη** είναι μαγειρικό παρασκεύασμα με εναλασσόμενα στρώματα ζύμης και βούτυρου πιεσμένα καλά μεταξύ τους. Η διαδικασία παρασκευής περιλαμβάνει ενσωμάτωση και άπλωμα του βουτύρου μέσα στη ζύμη, που ακολουθείται από μία σειρά ανοιγμάτων και διπλωμάτων της ζύμης. Τελικά η ζύμη μπορεί να περιέχει πάνω από ογδόντα στρώματα. Κατά τη διάρκεια του ψησίματος, το νερό του βουτύρου εξατμίζεται και απλώνεται, φουσκώνοντας τη ζύμη και χωρίζοντας τα φύλλα. Ενώ τα λιπίδια του βούτυρου απορροφώνται από τα στρώματα της ζύμης, με αποτέλεσμα ένα ελαφρύ, τραγανό προϊόν. Παράδειγμα πολυστρωματικής ζύμης είναι η σφολιάτα.

Βιβλιογραφία
------------

1. ↑  Magda (24 Ιανουαρίου 2013). «Γαλλική σφολιάτα - Pâte feuilletée». *My Little Expat Kitchen (in Greek)*. Ανακτήθηκε στις 15 Αυγούστου 2018.
2. ↑  «Palmiers μήλου». 2017-01-17.. Ανακτήθηκε στις 2018-08-15.
3. ↑  King, Andy· King, Jackie. «Laminated Dough: A Guest Post from Bakery Owner Andy King». King Arthur Flour. Ανακτήθηκε στις 1 Νοεμβρίου 2014.
4. ↑  Alton Brown (March 21, 2011). «A Bird In The Pie Is Worth Two In The Bush». *Good Eats*. Περίοδος 14. Επεισόδιο 1416, 12 λεπτά στο. Food Network. .
Στην ελληνική μυθολογία με το όνομα **Πολυφοίτης** είναι γνωστός ένας πολεμιστής από τη Φρυγία που έλαβε μέρος στον Τρωικό Πόλεμο ως σύμμαχος των Τρώων. Δεν είναι γνωστοί οι γονείς του, ούτε αν σκοτώθηκε στον πόλεμο. Ο Πολυφοίτης, που καταγόταν από την περιοχή ή πόλη Ασκανία της Φρυγίας, αναφέρεται στην *Ιλιάδα* του Ομήρου (ραψωδία Ν, στίχος 791). Μερικοί σχολιαστές της *Ιλιάδας* ταυτίζουν τον Πολυφοίτη με τον Περιφήτη, διότι στο Ξ 515 μνημονεύεται κάποιος «Περιφήτης» μαζί με τους ίδιους σχεδόν άνδρες.

Πηγές
-----

* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 750
Η **demoscene** είναι υποκουλτούρα της τέχνης των υπολογιστών η οποία ειδικεύεται στην παραγωγή demos (επιδείξεων), τα οποία είναι προγράμματα υπολογιστή και αποτελούνται από γραφικά που σχεδιάζονται σε πραγματικό χρόνο στην οθόνη, ζωγραφισμένα γραφικά και μουσική, συνδυασμένα και συγχρονισμένα αρμονικά μεταξύ τους με σκοπό να επιδείξουν τόσο τις δυνατότητες του υπολογιστή στον οποίο τρέχουν, όσο και τις ικανότητες των ανθρώπων που το έφτιαξαν τόσο ως μονάδες, όσο και ως ομάδα. Θα μπορούσε κανείς να πει ότι ένα demo θυμίζει σε πολλούς τομείς ένα video clip, μία παραγωγή προς τέρψη του θεατή.

Η demoscene πρωτοεμφανίστηκε κατά την οκτάμπιτη εποχή σε υπολογιστές όπως ο Commodore 64, o ZX Spectrum και ο Amstrad CPC, και έγινε δημοφιλής κατά την άνοδο των δεκαεξάμπιτων και τριανταδυάμπιτων οικιακών υπολογιστών (η Amiga και το Atari ST). Στα πρώιμα χρόνια, τα demos είχαν ισχυρή σύνδεση με το σπάσιμο λογισμικού. Όταν ένα σπασμένο πρόγραμμα ξεκίναγε, ο cracker ή η ομάδα του έπαιρναν τα εύσημα με μια γραφική εισαγωγή η οποία καλείται "crack intro" (συντομογραφία *cracktro*). Αργότερα, η παραγωγή εισαγωγών και αυτόνομων demos εξελίχθηκε σε μια νέα υποκουλτούρα ανεξάρτητη της πειρατικής.

Εξωτερικοί σύνδεσμοι
--------------------

* Νύγμα #23, Ο Θαυμαστός Κόσμος των Demos

### Διεθνής demoscene

* pouet.net, βάση δεδομένων demos, με συνδέσμους για κατέβασμα.
* scene.org, μη κερδοσκοπική οργάνωση με στόχο την παροχή της «σκηνής ηλεκτρονικής τέχνης» με ένα φόρουμ για επικοινωνία και μοίρασμα της δουλειάς της.

### Ελληνική demoscene

* demoscene.gr, ιστότοπος για την ελληνική demoscene (Internet Archive, 2/2008)
* deus.gr, ιστότοπος του demogroup dEUS
* asd.gr, ιστότοπος του demogroup Andromeda Software Development
Η **LEGEA s.r.l.** είναι ιταλική εταιρεία ειδών αθλητικής ένδυσης, η οποία ιδρύθηκε το 1993 από τους Τζοβάνι Ακάνφορα, Εμίλια Ακάνφορα και Λουίτζι Ακάνφορα. Είναι μία από τις πιο δημοφιλείς μάρκες μεταξύ των ιταλικών ερασιτεχνικών ομάδων ποδοσφαίρου, η οποία τώρα επεκτείνεται στις επαγγελματικές ομάδες κορυφαίων κατηγοριών.

Πληροφορίες
-----------

Είναι χορηγός ένδυσης σε ποδοσφαιρικές Εθνικές ομάδες, όπως η Εθνική Μαυροβουνίου και η Εθνικής Γιβραλτάρ, αλλά και σε κορυφαίους ποδοσφαιρικούς συλλόγους, όπως η Παλέρμο, η Κοσένζα Κάλτσιο, η Ρετζίνα Κάλτσιο και η Λιβόρνο Κάλτσιο στην Ιταλία, η Μπρέντα και η Ναϊμέχεν στην Ολλανδία, η Δε Νιου Σαιντς και η Κάρμαθεν Τάουν στην Ουαλία, η Φεϊρένσε στην Πορτογαλία, η Λόμμελ στο Βέλγιο, η Τσερνομόρετς Οδησσού στην Ουκρανία, η Σπάρτακ Σουμπότιτσα στη Σερβία, η Τσέλιε στη Σλοβενία, ο Λεβαδειακός και η ΑΕΛ στην Ελλάδα, ο Ερμής Αραδίππου στην Κύπρο και πολλοί ακόμα σε ολόκληρη την Ευρώπη. 

Ήταν η μοναδική ιταλική μάρκα που χορηγούσε εθνική ομάδα στο Παγκοσμίου Κυπέλλου του 2010, την Εθνική Βόρειας Κορέας. Σύμφωνα με την εταιρεία, «Πολλοί μας ρώτησαν τι ενδιαφέρον θα είχαμε ώστε να χορηγήσουμε τη Βόρεια Κορέα και αν αυτό δεν θα ισοδυναμούσε με αρνητική δημοσιότητα, αλλά διαφωνούμε ... δεν υπάρχει αρνητική δημοσιότητα.»

Τα κεντρικά γραφεία της είναι στην Πομπηία και έχει πολλά παραρτήματα σε όλη την Ιταλία. Έχουν επίσης διανομείς σε χώρες της Ευρώπης, στον Καναδά, τις ΗΠΑ και την Αυστραλία.

Παραπομπές
----------

1. ↑  «Business is business, says North Korea's sponsor». *web.archive.org*. 10 Ιουνίου 2010. Αρχειοθετήθηκε από το πρωτότυπο στις 15 Ιουνίου 2010. CS1 maint: Unfit url (link)

Εξωτερικοί σύνδεσμοι
--------------------

* Ιταλικός εναλλακτικός ιστότοπος της Legea Αρχειοθετήθηκε 2018-05-16 στο Wayback Machine.
* Legea ΗΠΑ
* Αθλητική Πύλη - Νότια Αυστραλία
* Legea Βουλγαρία Αρχειοθετήθηκε 2022-03-31 στο Wayback Machine.
Το πρώτο εξώφυλλο του Comicdom.
Το Comicdom ξεκίνησε τον Μάρτιο του 1996 από τους Ηλία Κατιρτζιγιανόγλου και Δημήτρη Σακαρίδη ως ενημερωτικό φάνζιν για τον κόσμο των αμερικανικών κόμικς. Κυκλοφόρησε 9 τεύχη σε 1,5 χρόνο.

Αργότερα εκδόθηκαν άλλα 3 τεύχη σε μία δεύτερη περίοδο και 4 σε μία τρίτη.

Περιείχε κυρίως άρθρα για κόμικς της αμερικανικής σκηνής, αλλά δημοσίευε και κόμικς από Έλληνες δημιουργούς. Εκδόθηκε από την ίδια ομάδα που είχε εκδώσει και την ανθολογία Αrk of Comics.

Στη δεύτερη περίοδο του φάνζιν, τα εξώφυλλα φιλοτέχνησαν Έλληνες καλλιτέχνες, όπως ο Ηλίας Κυριαζής, ο Γαβριήλ Τομπαλίδης και ο Νίκος Μάστορης.

Το 2004 η ομάδα του Comicdom ίδρυσε την Αστική Μη Κερδοσκοπική Εταιρεία Comicdom Press, με αντικείμενο την προώθηση και τη διάδοση των κόμικς στην Ελλάδα. Στις δραστηριότητές της συμπεριλαμβάνονται η ιστοσελίδα (comicdom.gr), το ετήσιο φεστιβάλ κόμικς Comicdom Con Athens (το οποίο ιδρύθηκε το 2006) και οι εκδόσεις κόμικς Ελλήνων δημιουργών.

Εξωτερικοί σύνδεσμοι
--------------------

* Η ιστοσελίδα του Comicdom.
* Λίστα περιεχομένων των τευχών του Comicdom.
Ο όρος **πολυπολιτισμικότητα**, ή και **πολυπολιτισμός** έχει μια σειρά σημασιών στα πλαίσια της κοινωνιολογίας, της πολιτικής φιλοσοφίας. Στην κοινωνιολογία και στην καθομιλουμένη, έχει την έννοια της συνύπαρξης πολλών εθνικοτήτων και ανθρώπων διαφορετικών πολιτισμών. Τέτοια παραδείγματα είναι η Νέας Υόρκης και η Ρωσία. Η πολυπολιτισμικότητα θεωρείται από τους υποστηρικτές της ως ένα πιο δίκαιο σύστημα που επιτρέπει στους ανθρώπους να εκφράζουν πραγματικά ποιοι είναι μέσα σε μια κοινωνία.  Ο καθηγητής πολιτικών επιστημών του Χάρβαρντ Robert D. Putnam πραγματοποίησε μια σχεδόν δεκαετή μελέτη σχετικά με το πώς η πολυπολιτισμικότητα επηρεάζει την κοινωνική εμπιστοσύνη. Ερεύνησε σε δείγμα 26.200 ατόμων σε 40 αμερικανικές κοινότητες, διαπιστώνοντας ότι όταν τα δεδομένα προσαρμόστηκαν για την τάξη, το εισόδημα και άλλους παράγοντες, τόσο πιο κλειστή είναι μια κοινότητα, αντιστοίχως μεγαλύτερη είναι η απώλεια εμπιστοσύνης.

### Η διαδρομή της Πολυπολιτισμικότητας

Η αρχή της πολυπολιτισμικότητας εντοπίζεται στον Καναδά κατά το 1960-70. Στον Καναδά ήδη από τις αρχές της δεκαετίας του 1960 εντοπίζεται η πρώτη οργανωμένη κίνηση πολυπολιτισμικού χαρακτήρα. Συγκεκριμένα, το 1962 συστήθηκε η Εξεταστική των Πραγμάτων Επιτροπή (Royal Commission on Bilingualism and Biculturalism) για το θέμα της διγλωσσίας και του διπολιτισμού. Σκοπός της ήταν η διαφύλαξη των δύο κυρίαρχων πολιτισμών της καναδικής κοινωνίας αλλά και των πολιτισμών των υπόλοιπων μειονοτικών ομάδων. Αιτία για την σύσταση αυτής της επιτροπής ήταν η σύγκρουση μεταξύ των δύο βασικών ομάδων της καναδικής κοινωνίας, των Αγγλοκαναδών και των Γαλλοκαναδών. Με τον όρο της πολυπολιτισμικότητας στον Καναδά εκείνη την εποχή συμπεριλαμβάνεται α) η αποδοχή της πολιτισμικής πολυμορφίας και β) η απαγκίστρωση από ρατσιστικές ιδέες και τον εθνικισμό που προκρίνονταν έως τότε, έστω και άρρητα, από την επίσημη κυβερνητική πολιτική. Ένας όμως επιπλέον σημαντικός στόχος ήταν και η ένταξη των μεταναστών στην καναδική κοινωνία.

Παραπομπές
----------

1. ↑  Lerman, Antony (22 March 2010). «Guardian.co.uk». *Guardian* (London).. Ανακτήθηκε στις 2010-12-10.
2. ↑  Putnam, Robert D. (June 2007). «*E Pluribus Unum*: Diversity and community in the twenty-first century». *Scandinavian Political Studies* **30** (2): 137–74. doi:10.1111/j.1467-9477.2007.00176.x.
3. ↑  Ζάχος, Δημήτρης (2017). *Επίκαιρα θέματα διαπολιτισμικής εκπαίδευσης*. Θεσσαλονίκη: Αντ. ΣΤΑΜΟΥΛΗ.
4. ↑  Naseem, Muhammad Ayaz (2011). *Conceptual Perspectives on Multiculturalism and Multicultural Education: A Survey of the Field*.
**Πολυσημία** είναι η δυνατότητα των σημαινόντων να αντιστοιχούν σε πολλαπλά σημαινόμενα. Εξαιτίας των ιδεολογικών της επεκτάσεων, η πολυσημία είναι ουσιώδους σημασίας στις κοινωνικές επιστήμες, όπως η επιστήμη των μέσω επικοινωνίας και η κοινωνιογλωσσολογία.

Σύμφωνα με τον Dick Hebdige (1979: 117) ως πολυσημία ορίζεται «η ιδιότητα κάθε κειμένου να παράγει ένα δυνητικά απεριόριστο πεδίο σημασιών», καθιστώντας, κατά τον Middleton, «δυνατή την δημιουργία ομολογίας, ακόμη και από τις πλέον ετερογενείς πηγές. Η ιδέα της σημειωτικής πρακτικής--κειμένων, δηλαδή, που δεν μεταδίδουν ούτε εκφράζουν κάποιο προϋπάρχον νόημα, αλλά υφίστανται ως 'αντικείμενα ευέλικτης τοποθέτησης' κατά την σημειωτική διαδικασία--αλλάζει τελείως την βάση επί της οποίας δημιουργείται έννοια σε κοινωνικό επίπεδο» (1990: 165).

Πολύσημα
--------

**Πολύσημο** αποκαλείται η λέξη ή φράση με πολλαπλές και συσχετιζόμενες σημασίες. Τα πολύσημα έχουν κοινή ετυμολογία, σε αντίθεση με τα ομώνυμα, τα οποία εξελίχτηκαν από διαφορετικές πηγές και συμπτωματικά κατέληξαν να έχουν την ίδια μορφή.

Η διαφορά μεταξύ των ομωνύμων και των πολυσήμων είναι πολύ λεπτή. Οι λεξικογράφοι παραθέτουν ορισμούς για τα πολύσημα κάτω από το ίδιο λήμμα.

### Παραδείγματα πολυσήμων

* Γράμμα

1. στοιχείο του αλφαβήτου
2. επιστολή, κλπ

* Γλώσσα

1. τρόπος επικοινωνίας
2. όργανο του ανθρώπινου στόματος
3. το ψάρι "γλώσσα"
4. μέρος του παπουτσιού κάτω από τα κορδόνια

Αν και όλοι οι επόμενοι ορισμοί για το γράμμα αναφέρονται σε διαφορετικά σημαινόμενα, το σημαίνον τους προέρχεται από τον ορισμό 1.
π.χ. «Έστειλα ένα γράμμα στον δήμαρχο». «Το γράμμα του νόμου».
Κύριο λήμμα: Προεδρική εκλογή των Ηνωμένων Πολιτειών 1996

Η **προεδρική εκλογή των Ηνωμένων Πολιτειών στην Ιντιάνα το 1996** έλαβε χώρα στις 5 Νοεμβρίου 1996 στις 50 πολιτείες και την Π.Κ.. Οι ψηφοφόροι επέλεξαν 12 αντιπροσώπους (ή εκλέκτορες) για το Εκλεκτορικό Κολλέγιο, οι οποίοι ψήφισαν τον Πρόεδρο και τον Αντιπρόεδρο.

Στην **Ιντιάνα** επικράτησε ο Γερουσιαστής Μπομπ Ντολ (Ρ-Κάνσας). Η προεδρική αναμέτρηση στην Ιντιάνα δεν ήταν έκπληξη, με τον Ντολ να κερδίζει 47,13% έναντι 41,55% για τον Πρόεδρο Μπιλ Κλίντον (Δ) με διαφορά 5,58%. Ο δισεκατομμυριούχος επιχειρηματίας Ρος Περό (Μεταρρυθμ.-Τέξας) τερμάτισε τρίτος με ένα σημαντικό 10,50% των συνολικών ψήφων στην Ιντιάνα. Η Ιντιάνα θα παρέμενε μια Ρεπουμπλικανική πολιτεία σε επίπεδο προεδρικών εκλογών μέχρι το 2008, οπότε ο Μπάρακ Ομπάμα κέρδισε με μικρή διαφορά κατορθώνοντας την πρώτη νίκη των Δημοκρατικών στην Ιντιάνα μετά το 1964.

Αποτελέσματα
------------

| Προεδρική εκλογή των Ηνωμένων Πολιτειών στην Ιντιάνα 1996 |
| --- |
| Κόμμα | Υποψήφιος | Συνυποψήφιος | Ψήφοι | Ποσοστό | Εκλεκτορικές ψήφοι |
|  | **Ρεπουμπλικανικό** | **Μπομπ Ντολ** | **Τζακ Κεμπ** | **1.006.693** | **47,13%** | **12** |
|  | Δημοκρατικό | Μπιλ Κλίντον | Αλ Γκορ | 887.424 | 41,55% | 0 |
|  | Μεταρρυθμιστικό | Ρος Περό | Πάτρικ Κοέιτ | 224.299 | 10,50% | 0 |
|  | Ελευθεριακό | Χάρρυ Μπράουν | Τζο Τζόργκενσεν | 15.632 | 0,73% | 0 |
|
| **Σύνολο** | 2.135.842 | **100,00%** | **12** |
|

Αναφορές
--------

1. 1 2
2. ↑
Κύριο λήμμα: Προεδρική εκλογή των Ηνωμένων Πολιτειών 1996

Η **Προεδρική εκλογή των Ηνωμένων Πολιτειών στη Λουιζιάνα το 1996**έλαβε χώρα στις 5 Νοεμβρίου 1996. Οι ψηφοφόροι επέλεξαν εννέα αντιπροσώπους (εκλέκτορες) για το Εκλεκτορικό Κολλέγιο, οι οποίοι ψήφισαν για Πρόεδρο και Αντιπρόεδρο.

Η **Λουιζιάνα** κερδήθηκε από τον Πρόεδρο Μπιλ Κλίντον (Δ) με διαφορά 12,07%, μια αύξηση από τα αντίστοιχα αποτελέσματα του 1992 όταν κέρδισε την πολιτεία με διαφορά 4,61%. Ο Κλίντον κέρδισε τις περισσότερες ενορίες (parishes) και κογκρεσιακές περιφέρειες στην πολιτεία. Ο Κλίντον κυριάρχησε στις αγροτικές περιοχές της πολιτείας. 

Η Λουιζιάνα γενικά θεωρείται πιο ανταγωνιστική από τον υπόλοιπο Βαθύ Νότο λόγω του υψηλού μαύρου πληθυσμού της και ούτως οι Δημοκρατικοί είναι πιθανότερο να κερδίσουν εδώ από ότι σε άλλες Νότιες πολιτείες. Είναι επίσης πολύ φυλετικά διαχωρισμένη, με τους λευκούς να ψηφίζουν τους Ρεπουμπλικανούς και τους μαύρους του Δημοκρατικούς. Ο Κλίντον κατάφερε να κερδίσει το 33% των λευκών ψηφοφόρων, κάτι που έγειρε την πολιτεία στην πλευρά του.

Αποτελέσματα
------------

| Προεδρική εκλογή των Ηνωμένων Πολιτειών στη Λουιζιάνα 1996 |
| --- |
| Κόμμα | Υποψήφιος | Συνυποψήφιος | Ψήφοι | Ποσοστό | Εκλεκτορικές ψήφοι |
|  | **Δημοκρατικό** | **Μπιλ Κλίντον** | **Αλ Γκορ** | **927.837** | **52,01%** | **9** |
|  | Ρεπουμπλικανικό | Μπομπ Ντολ | Τζακ Κεμπ | 712.586 | 39,94% | 0 |
|  | Μεταρρυθμιστικό | Ρος Περό | Πάτρικ Κοέιτ | 123.293 | 6,91% | 0 |
|  | Ελευθεριακό | Χάρρυ Μπράουν | Τζο Τζόργκενσεν | 7.499 | 0,42% | 0 |
|
| **Σύνολο** | 1.783.959 | **100,00%** | **9** |
|

Αναφορές
--------

1. ↑
2. ↑
3. ↑
Ένα **δημοψήφισμα για τον Πρόεδρο Ασκάρ Ακάγιεφ** πραγματοποιήθηκε στην Κιργιζία, στις 30 Ιανουαρίου του 1994. Οι ψηφοφόροι κλήθηκαν να ψηφίσουν στο ερώτημα "Επιβεβαιώνετε ότι ο Πρόεδρος της Κιργιζίας ο οποίος εκλέχθηκε δημοκρατικά στις 12 Οκτωβρίου 1991 για 5 χρόνια είναι ο Πρόεδρος της Δημοκρατίας της Κιργιζίας με το δικαίωμα να ενεργεί ως επικεφαλής του κράτους κατά τη διάρκεια της θητείας του;" Το αποτέλεσμα ήταν 97.0% υπέρ, με την συμμετοχή να είναι στο 96.0%.[1]

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 2,095,644 | 97.0 |
| Κατά | 64,256 | 3.0 |
| Άκυρα/λευκά ψηφοδέλτια | 15,295 | – |
| **Συνολικά** | **2,177,024** | **100** |
| Πηγή: Nohlen *et al.* |

Παραπομπές
----------

1. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p443 ISBN 0-19-924958-X
Κύριο λήμμα: Προεδρική εκλογή των Ηνωμένων Πολιτειών 1996

Η **προεδρική εκλογή των Ηνωμένων Πολιτειών το 1996 στο Τενεσσί** έλαβε χώρα στις 5 Νοεμβρίου 1996. Οι 50 πολιτείες και η Περιφέρεια της Κολούμπια ήταν μέρος της 1996 United States presidential election. Οι ψηφοφόροι του Τενεσσί επέλεξαν 11 εκλέκτορες για το Εκλεκτορικό Κολλέγιο, το οποίο επέλεξε τον Πρόεδρο και τον Αντιπρόεδρο.

Το **Τενεσσί** κέρδισε ο εν ενεργεία Πρόεδρος των Ηνωμένων Πολιτειών Μπιλ Κλίντον από το Αρκάνσας, ο οποίος είχε ως αντίπαλο τον Γερουσιαστή του Κάνσας Μπομπ Ντολ. Ο Κλίντον ήταν δεύτερη φορά υποψήφιος με τον πρώην Γερουσιαστή του Τενεσσί Αλ Γκορ ως Αντιπρόεδρο, και ο Ντολ ήταν υποψήφιος μαζί με τον πρώην Αντιπρόσωπο Τζακ Κεμπ.

Το Τενεσσί σταθμίστηκε σε αυτή την εκλογή ως 5% πιο Ρεπουμπλικανικό από τον εθνικό μέσο όρο.

Κομματικό τοπίο
---------------

Η προεδρική εκλογή του 1996 ήταν μια αρκετά πολυκομματική εκλογή για το Τενεσσί, με σχεδόν 7% του εκλογικού σώματος να ψηφίζει υποψηφίους τρίτων κομμάτων. Οι κομητείες στο Τενεσσί έκλιναν υπέρ του Κλίντον, περιλαμβανομένων των πολυπληθών Κομητειών Σέλμπι και Ντέιβιντσον, με μικρή διαφορά. Αμφότερες οι προηγούμενες κομητείες έχουν υπάρξει σταθερά Δημοκρατικές από την εκλογή του 1992.

Στην δεύτερη εκστρατεία του για την Προεδρία, ο Ρος Περό κατόρθωσε να εξασφαλίσει για το μεταρρυθμισμένο Μεταρρυθμιστικό Κόμμα άνω του 5% των ψήφων στο Τενεσσί και to pull in support nationally as the most popular third-party candidate to run for United States Presidency in recent times.

Αποτελέσματα
------------

| Προεδρική εκλογή των Ηνωμένων Πολιτειών 1996 |
| --- |
| Κόμμα | Υποψήφιος | Ψήφοι | Ποσοστό | Εκλεκτορικές ψήφοι |
|  | **Δημοκρατικό** | **Μπιλ Κλίντον** | **909.146** | **48,00%** | **11** |
|  | Ρεπουμπλικανικό | Μπομπ Ντολ | 863.530 | 45,59% | 0 |
|  | Μεταρρυθμιστικό | Ρος Περό | 105.918 | 5,59% | 0 |
|  | Πράσινο | Ραλφ Νέιντερ | 6.427 | 0,34% | 0 |
|  | Ελευθεριακό | Χάρι Μπράουν | 5.020 | 0,27% | 0 |
|  | Φορολογουμένων | Χάουαρντ Φίλλιπς | 1.818 | 0,10% | 0 |
|  | Ανεξάρτητοι | Τσαρλς Ε. Κόλλινς | 688 | 0,04% | 0 |
|  | Natural Law | Dr. John Hagelin | 636 | 0.03% | 0 |
|  | Independent | Stephen Michael | 408 | 0.02% | 0 |
|  | Prohibition | Earl Dodge | 324 | 0.02% | 0 |
|  | Write-ins |  | 190 | 0.01% | 0 |
| **Totals** | **1,894,105** | **100.00%** | **11** |
| Voter Turnout (Voting age/Registered) |  |

Βλέπε επίσης
------------

* Yugoslav Wars
* Presidency of Bill Clinton

Αναφορές
--------

1. ↑  «Dave Leip's Atlas of U.S. Presidential Elections». Uselectionatlas.org. Ανακτήθηκε στις 21 Ιουλίου 2013.
**Προθεσμιακή κατάθεση** ονομάζεται μια κατάθεση σε χρηματοπιστωτικό ίδρυμα με συγκεκριμένη διάρκεια. Οι προθεσμιακές καταθέσεις γενικά δεν είναι διαπραγματεύσιμες και δεν μεταβιβάζονται από τον καταθέτη, έτσι ώστε να πρέπει να συναλλάσσονται με το χρηματοπιστωτικό ίδρυμα όταν εξαργυρώνουν πρόωρα την κατάθεση. Η απόδοση των τόκων γίνεται στη λήξη.

Οι προθεσμιακές καταθέσεις επιτρέπουν στην τράπεζα να επενδύει τα κεφάλαια σε χρηματοοικονομικά προϊόντα με υψηλότερα κέρδη. Σε ορισμένες χώρες, συμπεριλαμβανομένων των Ηνωμένων Πολιτειών, οι προθεσμιακές καταθέσεις δεν υπόκεινται στις απαιτήσεις αποθεματικών των τραπεζών, με βάση ότι τα κεφάλαια δεν μπορούν να αποσυρθούν σε σύντομο χρονικό διάστημα. Σε ορισμένες χώρες, οι προθεσμιακές καταθέσεις είναι εγγυημένες από την κυβέρνηση ή προστατεύονται.

Παραπομπές
----------

1. ↑  «Προθεσμιακές Καταθέσεις». Αρχειοθετήθηκε από το πρωτότυπο στις 27 Μαΐου 2022. Ανακτήθηκε στις 29 Μαρτίου 2022.
Το ***Limbo*** είναι βιντεοπαιχνίδι παζλ που αναπτύχθηκε από το ανεξάρτητο στούντιο Playdead. Το παιχνίδι κυκλοφόρησε τον Ιούλιο του 2010 στο Xbox Live Arcade και από τότε έχει μεταφερθεί σε πολλά άλλα συστήματα, όπως το PlayStation 3, το Linux και τα Microsoft Windows. Το *Limbo* είναι 2D side scroller, ενσωματώνοντας ένα σύστημα φυσικής που διέπει τα περιβαλλοντικά αντικείμενα και το χαρακτήρα του παίκτη. Ο παίκτης καθοδηγεί ένα ανώνυμο αγόρι μέσα από επικίνδυνα περιβάλλοντα και παγίδες καθώς αναζητά την αδερφή του. Ο προγραμματιστής δημιούργησε τα παζλ του παιχνιδιού περιμένοντας από τον παίκτη να αποτύχει προτού βρει την σωστή λύση. Η Playdead χαρακτήρισε το στυλ του παιχνιδιού ως "trial and death" και χρησιμοποίησε τρομακτικές εικόνες για τους θανάτους του παιδιού ώστε να αποτρέψει τον παίκτη από ανεφάρμοστες λύσεις.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
Η ***Πολίνα Αλεξέγεβνα Πόποβα***  (ρωσικά: Полина Алексеевна Попова), (γεννηθείσα στις 1 Ιουνίου 1995, στο Γεκατερίνμπουργκ) είναι μια Ρωσίδα μοντέλο και νικήτρια του εθνικού διαγωνισμού ομορφιας Miss Russia ο οποίος διεξήχθη το 2017. Η Πόποβα εκπροσώπησε τη χώρα της στον παγκόσμιο διαγωνισμό ομορφιάς Miss World 2017.

Βιογραφία
---------

Η Πολίνα Πόποβα γεννήθηκε στο Γεκατερίνμπουργκ και δουλεύει ως μοντέλο μόδας, σε περιοδικά και συμμετέχει σε τηλεοπτικές διαφημίσεις. Αυτή τη στιγμή σπουδάζει στο κρατικό πανεπιστήμιο της Μόσχας, με σχέδια να γίνει δημοσιογράφος. Εκτός απο τη μητρική της γλώσσα τη ρωσική, μπορεί να μιλά άπταιστα Αγγλικά και Κινέζικα.

Μις Ρωσία 2017
--------------

Η Πόποβα εκπροσώπησε την περιφέρεια του Σβερντλόφσκ στο διαγωνισμο ομορφιας Miss Russia του 2017, η οποία ήταν και η πρώτη της συμμετοχή. Στέφθηκε νικήτρια, κερδίζοντας 3,000,000, ρούβλια, ενα αυτοκίνητο Hyundai Solaris, και την ευκαιρία να σπουδάσει σε οποιοδήποτε πανεπιστήμιο στον κόσμο που θα ήθελε. Οι επιλαχούσες του διαγωνισμού ήταν η Ξένια Αλεξάντροβα από τη Μόσχα και η Αλμπίνα Αχτσαμόβα από το Μπασκστοστάν. Η Πόποβα εκπροσώπησε τη Ρωσία στον διαγωνισμό της Miss World 2017, όπου πέρασε στην πρωτη δεκαδα του διαγωνισμού, χωρίς ωστόσο να καταφέρει να κερδίσει τον παγκόσμιο τίτλο.

Παραπομπές
----------

1. ↑  Η Πολινα Ποποβα εκπροσωπεί τη Ρωσία στον παγκόσμιο διαγωνισμό ομορφιάς του 2017 missrussia.com ανακτήθηκε 5 Απριλίου 2020 (Αγγλικά)
2. ↑  Khozhateleva, Yulia (15 Απριλίου 2017). «Корону "Мисс Россия-2017" получила Полина Попова из Свердловской области». *kp.ru* (στα Ρωσικά). Komsomolskaya Pravda.
3. ↑  Saltykova, Yekaterina· Porubova, Kira (15 Απριλίου 2017). «"Мисс Россия-2017" Полина Попова варит фирменные супы, говорит на китайском и мечтает стать журналисткой». *kp.ru* (στα Ρωσικά). Komsomolskaya Pravda.
4. ↑  «Полина Попова из Свердловской области завоевала титул "Мисс Россия – 2017"». *tass.ru* (στα Ρωσικά). TASS. 15 Απριλίου 2017.
5. ↑  Vasilyeva, Natalya. «Титул "Мисс Россия-2017" получила Полина Попова». *Izvestia* (στα Ρωσικά). Izvestiya.
6. ↑  «Блондинка в законе: "Мисс Россия – 2017" стала Полина Попова из Свердловской области» (στα Ρωσικά). Tricolor TV Magazine. 15 Απριλίου 2017.

Εξωτερικοί σύνδεσμοι
--------------------

* Πολίνα Πόποβα στο Instagram
* Πολίνα Πόποβα, επίσημος λογαριασμός στο Twitter.
PHP-GTK λογότυπο.
Η **PHP-GTK** είναι ένας σύνδεσμος μεταξύ της γλώσσας σεναρίων PHP με το GTK+. Μέσω του PHP-GTK ένας προγραμματιστής στην γλώσσα PHP έχει πρόσβαση σε συναρτήσεις και κλάσεις με τις οποίες μπορεί να σχεδιάσει γραφικό περιβάλλον χρήστη χρησιμοποιώντας το GTK+.

Ιστορία
-------

Το PHP-GTK αρχικά σχεδιάστηκε από τον Andrei Zmievski, ο οποίος ήταν μέλος της ομάδας ανάπτυξης της γλώσσας PHP και της Zend Engine. Η ιδέα δημιουργίας γραφικού περιβάλλοντος για χρήστη στη PHP έγινε αμέσως δεκτή από την κοινότητα και αρκετοί προγραμματιστές άρχισαν να συμμετέχουν στο πρότζεκτ. Ο James Moore και ο Steph Fox ήταν από τους πρώτους που συμμετείχαν στο πρότζεκτ και συνεισφέρανε στο PHP-GTK αναπτύσσοντας την τεκμηρίωση. Ο Frank Kromann - ο οποίος συμμετείχε επίσης στην ομάδα ανάπτυξης της PHP - δημιούργησε τα εκτελέσιμα αρχεία για να τρέχει η PHP-GTK στα Windows.

Η πρώτη έκδοση του PHP-GTK έγινε το Μάρτιο 2001. Τότε περισσότεροι χρήστες άρχισαν να συμμετέχουν στο πρότζεκτ και νέες επεκτάσεις άρχισαν να αναπτύσσονται (π.χ. το Scintilla ή το GtkHTML). Το PHP-GTK 1.0 δημοσιεύτηκε τον Οκτώβριο 2003 μαζί με διάφορες νέες επεκτάσεις όπως ενθυλάκωση του libglade το οποίο επέτρεπε δημιουργία γραφικού περιβάλλοντος το οποίο ήταν ανεξάρτητο της πλατφόρμας ανάπτυξης.

Σήμερα
------

Το PHP-GTK γρήγορα έγινε δεκτό από την PHP κοινότητα. Αρκετές εφαρμογές αναπτύχθηκαν και προέκυψε το ενδιαφέρον από ένα μικρό μέρος της αγοράς λογισμικού. Ο Zmievski και ο Fox συνεχίζουν το πρότζεκτ και ο Fox σήμερα συντηρεί το PHP-GTK κάτω από το λειτουργικό των Windows.

Η τεκμηρίωση του PHP-GTK 2 συνεχώς αναπτύσσεται και διάφορα άρθρα έχουν δημοσιευτεί σχετικά με το θέμα αυτό. Ο Scott Mattocks, ένα ενεργό μέρος της ομάδας τεκμηρίωσης της PHP-GTK έχει δημοσιεύσει ένα βιβλίο σχετικά με τον προγραμματισμό PHP-GTK.

Παράδειγμα
----------

Hello World PHP-GTKHello World PHP-GTK

```
<?php

function pressed() {
    echo "Hello again - The button was pressed!\n";
}

$window = new GtkWindow();
$button = new GtkButton('Click Me');

$window->set\_title('Hello World!');
$window->connect\_simple('destroy', array('Gtk', 'main\_quit'));
$button->connect\_simple('clicked', 'pressed');

$window->add($button);
$window->show\_all();

Gtk::main();

?>

```

Το απλό παράδειγμα PHP-GTK 2 χρησιμοποιεί το πακέτο `GtkWindow` με το οποίο δημιουργείται ένα παράθυρο με τίτλο "Hello World!" έχωοντας ένα κουμπί `GtkButton` με το τίτλο "Click Me." Όταν το κουμπί πατιέται καλείται η συνάρτηση *pressed* και εμφανίζεται το μήνυμα "Hello again - The button was pressed!".

Παραπομπές
----------

1. ↑  Mattocks, Scott. *Pro PHP-GTK*. ISBN 1-59059-613-7.

Εξωτερικοί σύνδεσμοι
--------------------

* Επίσημη ιστοσελίδα
* Ιστοσελίδα κοινότητας Αρχειοθετήθηκε 2012-06-03 στο Wayback Machine.